CELEX: 32013R0255
Language: et
Date: 2013-03-20 00:00:00
Title: Komisjoni määrus (EL) nr 255/2013, 20. märts 2013 , millega muudetakse Euroopa Parlamendi ja nõukogu määruse (EÜ) nr 1013/2006 (jäätmesaadetiste kohta) IC, VII ja VIII lisa, et kohandada neid teaduse ja tehnika arenguga  EMPs kohaldatav tekst

21.3.2013   
            
            
               ET
            
            
               Euroopa Liidu Teataja
            
            
               L 79/19
            
         KOMISJONI MÄÄRUS (EL) nr 255/2013,
   20. märts 2013,
   millega muudetakse Euroopa Parlamendi ja nõukogu määruse (EÜ) nr 1013/2006 (jäätmesaadetiste kohta) IC, VII ja VIII lisa, et kohandada neid teaduse ja tehnika arenguga
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 14. juuni 2006. aasta määrust (EÜ) nr 1013/2006 jäätmesaadetiste kohta, (1) eriti selle artikli 58 lõiget 1,
   ning arvestades järgmist:
   
               (1)
            
            
               Määrusega (EÜ) nr 1013/2006 määratakse kindlaks, millistel tingimustel tuleb kõnealuse määruse IIIA või IIIB lisas loetletud jäätmete riikidevahelisel veol järgida eelneva kirjaliku teatamise ja nõusoleku menetlust.Eelneva kirjaliku teate esitamiseks tuleb täita nimetatud määruse IA ja IB lisas sätestatud teatamis- ja saatedokumendid. Määruse (EÜ) nr 1013/2006 IIIA, IIIB või IVA lisas loetletud jäätmed identifitseeritakse IA või IB lisa lahtris 14 punktis vi) Muud (määratleda). On vaja muuta kõnealuse määruse IC lisa, kus on esitatud konkreetsed juhised IA või IB lisa täitmiseks, et selgitada, kuidas tuleb nimetatud jäätmetele osutada IA või IB lisas.
            
         
               (2)
            
            
               Määruses (EÜ) nr 1013/2006 on samuti kindlaks määratud, millistel tingimustel tuleb kõnealuse määruse IIIA ja IIIB lisas loetletud jäätmetele vormistada määruse VII lisas esitatud dokument, kui kavandatakse nende jäätmete riikidevahelist vedu. Kuna VII lisa lahtris 10 puudub võimalus valida IIIA ja IIIB lisas loetletud jäätmed, ei saa neid jäätmeid VII lisas õigesti identifitseerida. VII lisa lahtrisse 10 tuleb lisada punktid IIIA ja IIIB lisas loetletud jäätmete kohta.
            
         
               (3)
            
            
               Baseli konventsiooni (ohtlike jäätmete üle piiri viimise ja kõrvaldamise kontrolli kohta) osalisriikide konverentsi kümnendal istungil, mis toimus 17–21. oktoobril 2011, võeti vastu tehnilised juhised ja juhenddokumendid keskkonnaohutu jäätmekäitluse kohta. Määruse (EÜ) nr 1013/2006 VIII lisa tuleks pärast nimetatud dokumentide vastuvõtmist ajakohastada.
            
         
               (4)
            
            
               Seepärast tuleks määrust (EÜ) nr 1013/2006 vastavalt muuta.
            
         
               (5)
            
            
               Käesoleva määrusega ettenähtud meetmed on kooskõlas Euroopa Parlamendi ja nõukogu 19. aprilli 2008. aasta direktiivi 2008/98/EÜ (mis käsitleb jäätmeid ja millega tunnistatakse kehtetuks teatud direktiivid) (2) artikli 39 alusel loodud komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 1013/2006 muudetakse järgmiselt:
   
               (1)
            
            
               IC lisa muudetakse vastavalt käesoleva määruse I lisale;
            
         
               (2)
            
            
               VII lisa asendatakse käesoleva määruse II lisaga;
            
         
               (3)
            
            
               VIII lisa asendatakse käesoleva määruse III lisaga.
            
         Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 20. märts 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 190, 12.7.2006, lk 1.
   
      (2)  ELT L 312, 22.11.2008, lk 3.
   
      I LISA
      Määruse (EÜ) nr 1013/2006 IC lisa muudetakse järgmiselt:
      
                  a)
               
               
                  punkti 25 alapunkti c teine lause jäetakse välja;
               
            
                  b)
               
               
                  punkti 25 alapunkti d teine lause jäetakse välja;
               
            
                  c)
               
               
                  punkti 25 alapunkti e lisatakse järgmine lõik:
                  „Niisugused koodid võivad olla lisatud käesoleva määruse IIIA, IIIB või IVA lisasse. Sel juhul tuleks koodide ette märkida lisa number. IIIA lisas osutatud jäätmete suhtes tuleks kasutada IIIA lisas osutatud asjaomaseid koode vastavas järjestuses. Teatavaid Baseli konventsiooni kandeid nagu B1100, B3010 ja B3020 võib kasutada üksnes teatavate jäätmevoogude kohta, nagu on märgitud IIIA lisas.”
               
            
   
      II LISA
      
         
            „VII LISA
            
               JÄÄTMESAADETISTEGA KAASASOLEV TEAVE, MILLELE ON OSUTATUD ARTIKLI 3 LÕIGETES 2 JA 4
            
            
               
         
      
   
   
      III LISA
      
         
            „VIII LISA
            
               KESKKONNAOHUTU JÄÄTMEKÄITLUSE JUHISED (ARTIKKEL 49)
            
            
                        I.
                     
                     
                        Baseli konventsiooni alusel vastu võetud juhised ja juhenddokumendid:
                        
                                    1.
                                 
                                 
                                    Biomeditsiiniliste ja tervishoiujäätmete (Y1; Y3) keskkonnaohutu käitlemise tehnilised juhised (1)
                                    
                                 
                              
                                    2.
                                 
                                 
                                    Plii-happeakumulaatorite jäätmete keskkonnaohutu käitlemise tehnilised juhised (1)
                                    
                                 
                              
                                    3.
                                 
                                 
                                    Täielikult või osaliselt lammutatud laevade keskkonnaohutu käitlemise tehnilised juhised (1)
                                    
                                 
                              
                                    4.
                                 
                                 
                                    Tehnilised juhised keskkonnaohutu metallide ja metalliühendite ringlussevõtu/taasväärtustamise kohta (R4 (2))
                                 
                              
                                    5.
                                 
                                 
                                    Keskkonnaohutu käitlemise ajakohastatud tehnilised üldjuhised jäätmetele, mis koosnevad või sisaldavad koostisosadena või saasteainetena püsivaid orgaanilisi saasteaineid (POPid (3))
                                 
                              
                                    6.
                                 
                                 
                                    Keskkonnaohutu käitlemise ajakohastatud tehnilised juhised jäätmetele, mis koosnevad või sisaldavad koostisosadena või saasteainetena polüklooritud bifenüüle (PCBd), polüklooritud terfenüüle (PCTd) või polübroomitud bifenüüle (PBBd) (3)
                                    
                                 
                              
                                    7.
                                 
                                 
                                    Keskkonnaohutu käitlemise tehnilised juhised jäätmetele, mis koosnevad või sisaldavad koostisainete või saasteainetena pestitsiide aldriini, klordaani, dieldriini, endriini, heptakloori, heksaklorobenseeni (HCB), mireksit või toksafeeni või heksaklorobenseeni tööstuskemikaalina (3)
                                    
                                 
                              
                                    8.
                                 
                                 
                                    Keskkonnaohutu käitlemise tehnilised juhised jäätmetele, mis koosnevad või sisaldavad koostisaine või saasteainena 1,1,1-trikloro-2,2-bis (4-klorofenüül) etaani (DDT) (3)
                                    
                                 
                              
                                    9.
                                 
                                 
                                    Keskkonnaohutu käitlemise juhised jäätmetele, mis sisaldavad koostisosadena või saasteainetena tahtmatult toodetud polüklooritud dibenso-p-dioksiine (PCDDd), polüklooritud dibensofuraane (PCDFid), heksaklorobenseeni (HCB) või polüklooritud bifenüüle (PCBd) (3)
                                    
                                 
                              
                                    10.
                                 
                                 
                                    Kasutatud õhkrehvide ja õhkrehvide jäätmete keskkonnaohutu käitlemise tehnilised juhised (4)
                                    
                                 
                              
                                    11.
                                 
                                 
                                    Keskkonnaohutu käitlemise tehnilised juhised jäätmete kohta, mis koosnevad elementaarelavhõbedast, ning jäätmete kohta, mis sisaldavad elavhõbedat või on sellega saastunud (4)
                                    
                                 
                              
                                    12.
                                 
                                 
                                    Tehnilised juhised ohtlike jäätmete keskkonnaohutuks koostöötlemiseks tsemendiahjudes (4)
                                    
                                 
                              
                                    13.
                                 
                                 
                                    Kasutatud ja kasutuselt kõrvaldatud mobiiltelefonide keskkonnaohutu käitlemise juhenddokument (4)
                                    
                                 
                              
                                    14.
                                 
                                 
                                    Kasutatud ja kasutuselt kõrvaldatud arvutiseadmete keskkonnaohutu käitlemise juhenddokument, 1., 2., 4. ja 5. osa (4)
                                    
                                 
                              
                  
                        II.
                     
                     
                        OECD poolt vastuvõetud juhised:
                        Konkreetsete jäätmekategooriate keskkonnaohutu käitlemise tehnilised juhised:
                        kasutatud arvutid ja arvutite jäägid (5)
                        
                     
                  
                        III.
                     
                     
                        Rahvusvahelise Mereorganisatsiooni (IMO) poolt vastuvõetud juhised:
                        Laevade ringlussevõtu juhised (6)
                        
                     
                  
                        IV.
                     
                     
                        Rahvusvahelise Tööorganisatsiooni (ILO) poolt vastuvõetud juhised:
                        Ohutus ja tervishoid laevade lammutamisel: juhised Aasia riikidele ja Türgile (7)”
                     
                  
      
      
         (1)  Vastu võetud Baseli konventsiooni (ohtlike jäätmete üle piiri viimise ja kõrvaldamise kontrolli kohta) osalisriikide konverentsi 6. istungil, mis toimus 9.–13. detsembrini 2002.
      
         (2)  Vastu võetud Baseli konventsiooni (ohtlike jäätmete üle piiri viimise ja kõrvaldamise kontrolli kohta) osalisriikide konverentsi 7. istungil, mis toimus 25.–29. oktoobrini 2004.
      
         (3)  Vastu võetud Baseli konventsiooni (ohtlike jäätmete üle piiri viimise ja kõrvaldamise kontrolli kohta) osalisriikide konverentsi 8. istungil, mis toimus 27. novembrist kuni 1. detsembrini 2006.
      
         (4)  Vastu võetud Baseli konventsiooni (ohtlike jäätmete üle piiri viimise ja kõrvaldamise kontrolli kohta) osalisriikide konverentsi 10. istungil, mis toimus 17.-21. oktoobrini 2011.
      
         (5)  Vastu võtnud OECD keskkonnapoliitika komitee veebruaris 2003 (dokument ENV/EPOC/WGWPR(2001)3/FINAL).
      
         (6)  Resolutsioon A.962, vastu võetud IMO assamblee 23. istungjärgul, mis toimus 24. novembrist kuni 5. detsembrini 2003.
      
         (7)  Avaldamiseks heaks kiidetud ILO juhtorgani poolt selle 289. istungjärgul, mis toimus 11.– 26. märtsini 2004.